cyanic-selkie/wikianc huggingface dataset:
وینا ته د متن اړول
د وینا مصنوعي تولید یا وینا ته د متن اړول (په انګلیسي: Speech synthesis) په مصنوعي ډول د انساني وینا د تولید بهیر ته ویل کېږي. هغه کمپیوټري سیسټم چې د دغې موخې لپاره کارول کېږي ورته وینا تولیدونکی یا د وینا سینت سایزر (speech synthesizer) ویل کېږي چې کېدلای شي په سافټوېرونو او یا هارډوېرونو کې وکارول شي. په وینا باندې متن اړونکی سیسټم د یوې ژبې عادي متن په وینا اړوي؛ نور سیسټمونه یې بیا له ژبنیو سمبولیک جوړښتونو لکه له فونټیکي جوړښتونو کار اخلي. د دغه بهیر معکوس ډول وینا پېژندنه (speech recognition) ده.
د حقوقو فلسفه
‌د حقوقو فلسفه د فلسفې یوه څانګه ده چې د حقوقو پرماهیت او د ارزښتونو له نورو نظامونو، په ځانګړي ډول اخلاقیاتو او سیاسي فلسفې سره د حقوقو پر اړیکو بحث کوي. دا ډول پوښتنې کوي چې «حقوق څه ته وایي؟»، « د حقوقي اعتبار شرایط څه دي؟» او « د اخلاقیاتو او حقوقو تر منځ اړیکې څه دي؟». د حقوقو فلسفه او د حقوقو علم ډېری وخت د یو بل پر ځای کارېږي؛ که څه هم د حقوقو علم ځینې وخت داسې استدلالونه رانغاړي چې په اقتصاد او ټولنپوهنه کې راځي.
د حقوقو تحلیلي علم (تحلیلي فقه)
تحلیلي فقه هڅه کوي چې د ادراکي تحلیل د اسبابو په وسیله د حقوقو د ماهیت عمومي شرحه وړاندې کړي. دغه شرحه هغه وخت عمومي ده چې د حقوقو هغه ټولې ځانګړنې وښيي چې هر ځای او هر وخت په پام کې نیول کېږي. دا چې حقوقپوهان د دې په اړه لېوالتیا لري چې په مشخصه حقوقي حوزه کې د یوې مشخصې موضوع په اړه حقوق څه دي؛ د حقوقو فیلسوفان دهغو ځانګړنو د مشخصولو په اړه لېوالتیا لري چې حقوقو په فرهنګونو، وختونو او ځایونو کې وېشلې دي. د حقوقو دغه اساسي ځانګړنې یو ځای کېږي او هغه عمومي تعریف وړاندې کوي چې فیلسوفان ورپسې دي. دغه عمومي تګلاره فیلسوفانو ته اجازه ورکوي چې د دغو خبرو په اړه پوښتنې وکړې؛ د نمونې په توګه: کوم شی حقوق له اخلاقیاتو، سیاست او عملي منطق څخه بېلوي؟ ډېری وخت د دغې برخې پوهان داسې فرض کوي چې حقوق د ځانګړنو یوه بې نظیره ټولګه لري چې له نورو ښکارندو یې بېلوي؛ که څه هم ټول داسې نه فرض کوي.
د انګلستان دویم ویلیام
لومړي کلونه
د ویلیام د زوکړې دقیقه او کره نېټه مشخص نه ده؛ خو تر ډېره د ۱۰۵۶ او ۱۰۶۰ ز کلونو تر منځ دوره بلل کېږي. هغه د ویلیام فاتح او ماتیلدا فلاندر د څلورو زامنو له ډلې درېیم زوی و، چې تر ټولو مشر یې رابرت کورتوز، دویم يې ریچارد او تر ټولو کشر یا ځوان زوی یې هنري و. د هغه دویم زوی ریچارد ۱۰۷۵ ز کال په شاوخوا کې په نوي ځنګله کې د ښکار کولو په وخت مړ شو. ویلیام په ۱۰۸۷ ز کال کې د خپل پلار له مړینې وروسته سلطنت او پادشاهۍ ته ورسېد او رابرت بیا نورماندي په میراثي توګه ترلاسه کړ.
سوابق یا اسناد دا څرګندوي، چې د لومړي ویلیام درې پاتې شوو زامنو تر منځ اړیکې تر ډېره پیکه وې. د آردریک ویتالېس په نامه معاصر تاریخ لیکونکی په ۱۰۷۷ یا ۱۰۷۸ ز کال کې د نورماندي په لېجلز L'Aigle کې د رامنځته شوې پېښې په هکله لیکي: ویلیام او هنري چې د قمار دانو له قالب کولو یا ټولولو څخه ستړي شوي و، نو پرېکړه یې وکړه؛ ترڅو په خپل ورور رابرت باندې د یوې قوي ګالرۍ یا ټولګې څخه د یوې ګلدانۍ په خالي کولو سره شوخي یا شرارت وکړي او په دې توګه هغه غوسه او شرمنده کړي. په دې توګه د ورونو تر منځ شخړه پیل شوه او بلاخره پلار یې دېټه اړ شو، ترڅو د دوی ترمنځ د بېرته نظم راوستلو لپاره منځګړیتوب وکړي او په یو ډول ګواښلو سره پخلا کړي.
ضرت علي د حضرت ابوبكر(رض) له نظره
= وګورئ :1 _ شيخ سليمان قندوزي حنفي؛ ينابيع المودة : 54باب، 194او 256مخونه. 2 _ متقي هندي ، كنزالعمال؛ 13ټوك، 638مخ. =
= ٭ له زيد بن علي بن الحسين نه روايت دى: له خپل پلار "علي بن الحسين" نه مې اورېدلي:له خپل پلار "حسين بن علي" مې اورېدلي: حضرت ابوبكر ته مې وويل:ابوبكره! تر رسول الله وروسته تر ټولو غوره انسان څوك دى؟ راته يې وويل: ستا پلار..... =
په متحده ایالاتو کې د ملکي خدماتو اصلاحات
د پېنډلتون قانون
نوي قانون د کمپاین اجباري ونډه، یا "ارزونې" منع کړي، چې په زرینه دوره کې د ګوند د تمویل ۵۰ – ۷۰٪ ته رسېده. دوهم، د پېنډلټون قانون د هڅانده بیوروکراټانو لپاره د شمولیت ازموینې ته اړتیا درلوده. په لومړيو کې دې قانون خورا لږ دندې تر پوښښ لاندې نیولې وې خو په دې ځای کې مرحله وار احکام موجود وو چې له مخې یې ولسمشران کولای شو خپل ګمارل شوي کسان د ملکي خدماتو په مامورینو بدل کړي. سیاسي اصالح کونکي، چې د فساد ضد د جمهوري غوښتونکو استازي وو، د وېش سیستم د پای غوښتنه وکړه. د ولسمشرۍ په کچه د ګوندونو له یو لړ بدلونونو وروسته (په ۱۸۸۴، ۱۸۸۸، ۱۸۹۲ او ۱۸۹۶ کلونو کې) پایله دا شوه چې زیاتره فدرالي دندې د ملکي خدماتو تر سیستم لاندې راشي. یوه بله پایله یې زیاته تخصص او کم سیاست و. یوه غیر ارادي پایله د ګوندونو بدلون و چې له سوداګرۍ څخه په تمویل تکیه وکړي، ځکه چې دوی نور نشو کولای حمایت شوو کسانو په هیلو تکیه وکړي. په ۱۸۹۶ کال کې مارک هانا په د شرکتونو د ارزولو له لارې د عوایدو بدیلې سرچینې وموندې.
د جوبایډن د ادارې هڅې
د ۲۰۲۱ کال په جنوري میاشت کې، ولسمشر جو بایډن یو اجرایوي فرمان لاسلیک کړ چې د خپل مخکیني ولسمشر ټرمپ ګامونه یې بېرته لغوه کړل.
د جاپان اقتصادي تاريخ
“Asuka” دوره (۵۳۸ – ۷۱۰)
د “Yamato” ولس په ستر ډول د اسوکا “Asuka” دورې پر مهال تکامل وکړ، چې په اسوکا سيمه کې متمرکز و او په “Kyushu” او “KHonshu” سيمې کې پر قبيلو باندې يې واک وچلوه، چې د قبيلې مشرانو ته يې ځيني ميراثي وړ نومونه ورکړل. د ياماټو “Yamato” نوم له ټول جاپان سره ځکه ورته شو، چې د ياماټو واکمنانو نورې قبيلې وځپلې او کرنيزې ځمکې يې تر لاسه کړې. دوی د چينايي ليکل شوې ژبې سره د سمون په ګډون د چينايي موډلونو پر بنسټ د سوداګريزو لارو يو نظام او مرکزي اداره رامنځته کړه. د اومې پېړۍ په نيمايي کې کرنيزو ځمکو د پايښت عمومي سيمې ته وده وکړې وه، چې د مرکزي سياست تر واک لاندې وه. د “Gokishichido” (پينځه ښارونه، اوه سړکونه) بنسټيز اداري واحد نظام ولايت و او ټولنه د نيواکګرو ډلو تر منځ تنظيم شوې وه. زياتره خلک بزګران او نور کب نيونکي، اوبدونکي، کولالان، کسبګر، وسله جوړونکي او مذهبي متخصصين وو.
حضرت ابوبکر صدیق او حضرت علي کرم الله وجهه
وګورئ : 1 _ ابن كثير، البدايه والنهايه؛ 7ټوك، 358مخ. 2 _ سيوطي ، تاريخ الخلفاء؛ 172مخ. 3 _ابن مغازلي؛ مناقب؛210مخ، 252حديث، لومړى چاپ. 4 _ ابن عساكر، شرح حال امام علي  من تاريخ دمشق؛ 2ټوك، 391مخ، 895حديث ( دمحمودي شرحه)
وګورئ : كنزالعمال؛ 13ټوك، 115مخ.
٭ حضرت ابوبكر پر منبر وويل:ما پريږدئ! ما پريږدئ! علي چې وي؛نو زه په تاسې كې غوره نۀ يم.
د نيو ډېل ائتلاف
دې ائتلاف ديموکرات ګوند د څو لسیزو لپاره په ملي اکثریت ګوند بدل کړ. ديموکراتانو د سپينې ماڼۍ کنترول یوازې په ۱۹۵۲ او ۱۹۵۶ کلونو کې له لاسه ورکړ. هغوی معمولاً له ۱۹۹۰ لسیزې څخه مخکې د کانګرېس دواړه مجلسونه کنترولول. دا ائتلاف تر ۱۹۴۰ کال وروسته د لویو ښارونو د سیاسي تشکیلاتو د له‌منځه تللو، له ۱۹۷۰ کال وروسته د کاريګرانو د اتحادیو له ثابت کموالي سره، د ۱۹۶۸ کال د ټاکنو په بهیر کې ترخه ډلبازي، د نژادي مسائلو په اړه د محافظه‌کارۍ لور ته د سپینوشمالي قومونو او سویلي سپین پوستو ګرځول او د ريګان رونالډ د واکمنۍ پر مهال د نيولېبرالیزم له زیات‌والي او د هغو له مقرراتو سره د مخالفت له لارې کمزوری شو.
حضرت علي کرم الله وجهه د انبیاوو او ادیانو له نظره
د پېغمبرانو د بعثت لامل د پېغمبر(ص) او حضرت علي ولايت دي:
په زبوركې د حضرت علي  نوم د لمر غوندې ځلېږي. هغه مهال حضرت داود (ع ) د حضرت علي د زوكړې په هکله  پر جزياتو خبرې كړي دي؛د "علي  و پېغمبر ان" په كتاب كې د زبور له زړې نسخې،چې د شاماتو د مسيحيانو له ديني مشر "احسان الله دمشقى" وه، په لاندې توګه را اخلي.
حضرت علي او حضرت سليمان (ع)
الله
٣_حضرت علي او د حضرت نوح (ع) بېړۍ
وګورئ : علي  و پيامبران، حكيم سيد محمود سيالكوټي، د سيد محمد مختاري ژباړه، 35 – 42 مخونه.
له حضرت علي  سره د حضرت خضر دوستي
وګورئ : قصه هاى قرآن، 120مخ، د سيد ابوتراب صفائي ليكنه.
حضرت علي په روايتونو كې
د قيامت پر ورځ د علي د دوستۍ پوښتنه كېږي:
٭ حضرت ابوذر غفاري وويل:حضرت پېغمبر اکرم وويل:(( د قيامت پر ورځ به د بنى آدم قدمونه پورته نشي تر څو ترې د څلور څيزونو پوښتنه نۀ وي شوي؛د علم په هکله چې آيا عمل يۍ پرې كړى او كه نۀ؟ د مال په هکله، چې له كومه يې راوړى او چېرته يې لګولى دى او له اهلبيتوسره د دوستۍ په هکله.))  پوښته ترې وشوه: رسول الله!ستا اهلبيت څوك دي؟ رسول الله پر خپل لاس حضرت علي  ته اشاره وكړه.
مومنان د علي دوستان او منافقين يې دښمنان دي:
٭ زر بن جيش وايي:له حضرت علي مې واورېدل،چې ويې ويل: قسم پر هغه څښتن چې دانه يې راوټوكوله او مخلوقات يې پېدا كړل،چې د پېغمبر اکرم  راسره ژمنه وه چې مومنان به مې دوستان او منافقان به مې دښمنان وي.
د پېغمبر انو ځانګړنې:
وګورئ :1 _ ابن عساكر، شرح حال امام علي من تاريخ دمشق؛ 2ټوك، 280مخ، 804حديث. 2 _ شيخ سليمان قندوزي حنفي؛ ينابيع المودة : 253مخ. 3 _ ګنجي  شافعي، كفاية الطالب؛ 23باب، 121مخ. 4 _ ابن مغازلي؛ مناقب؛ 212مخ، 256حديث، لومړى چاپ. 5 _ ابن كثير، البدايه والنهايه؛ 7ټوك، 356مخ. 6 _ ذهبي، ميزان الاعتدال؛ 4ټوك، 99مخ، 8469مخ. 7 _ ابن ابي الحديد، د نهج البلاغه شرحه؛ د المختار شرح (147)، 2ټوك، 449مخ، لومړى چاپ. 8 _ حمويى، فرائد السمطين؛ 35باب، 142حديث.
څښتن به حضرت علي مهمو دندو ته ټاكه :
وګورئ :1 _ بلاذري، انساب الاشراف؛ د اميرالمومنين شرحه؛ 2ټوك، 155حديث، 164حديث، لومړى چاپ. 2 _ ابن عساكر، شرح حال اميرالمومنين من تاريخ دمشق؛ 2ټوك، 376مخ، له 871نه تر 873حديثونه. 3 _ ابن كثير، البدايه والنهايه؛ 5ټوك، 37مخ او 7ټوك، 35مخ. 4_احمدبن حنبل،المسند؛ لومړى ټوك، 318مخ، 1296حديث.5 _ ابن مغازلي؛ مناقب؛ 221مخ، 267حديث. 6 _ ګنجي  شافعي، كفاية الطالب؛ 62باب، 254مخ.7_ شيخ سليمان قندوزي حنفي؛ينابيع المودة؛  18باب،101مخ.8 _ ترمذي، سنن؛ 13ټوك، 169مخ (باب مناقب علي ).
حضرت علي ته ور كړل شوي دي
وګورئ :1 _ ابونعيم، حلية الاولياء، د امير المومنين شرح حال؛ لومړى ټوك، 64مخ. 2 _ ابن عساكر، شرح حال امير المومنين من تاريخ دمشق؛ 2ټوك، 481مخ، 999حديث (د محمودي شرح). 3 _ ابي عمر يوسف بن عبدالله، استيعاب؛ 3ټوك، 1104مخ، 1855حديث.4 _ ذهبي، ميزان الاعتدال؛ لومړى ټوك، 58مخ او په بل چاپ كې 124مخ.5 _ ابن مغازلي؛ مناقب؛ 286مخ، 328حديث، لومړى چاپ.6 _ شيخ سليمان قندوزي حنفي؛ ينابيع المودة : باب مناقب السبعون؛ 282مخ، 47حديث. 7 _ ګنجي  شافعي، كفاية الطالب؛ 59باب، 226مخ او همداسې؛ 292 او 332مخونه. 8 _ حموئى، فرائد السمطين؛ 10باب ، 76حديث.
حضرت علي  له قرآن او قرآن له حضرت علي سره دى:
٭ له حضرت ام سلمې بي بي روايت دى،چې ويې ويل:له پېغمبر اکرم نه مې واورېدل چې ويې ويل:((علي له قرآن او قرآن له علي سره دى او دوى دواړه له يو بله نۀ بېليږي،څو د حوض كوثر تر غاړې ماته راشي. ))
حضرت علي  د قرآن حقيقي ملاتړى دى:
وګورئ :١ _ ابن كثير، البدايه والنهايه؛ 7ټوك، 361مخ. 2 _ ابن عساكر، شرح حال امام علي  من تاريخ دمشق؛ 3ټوك، 130مخ، 1171حديث. 3 _ حاكم، المستدرك؛ 3ټوك، 122مخ، 53حديث. 4 _ ابن مغازلي؛ مناقب؛ 298مخ،341حديث،لومړى چاپ. 5 _ هيثمي، مجمع الزوايد؛ 5ټوك، 186مخ او 6ټوك، 244مخ او 9ټوك، 133مخ. 6 _ ابن ابي الحديد، د المختار په شرح كې له نهج البلاغه نه؛ 3ټوك، 206مخ. 7 _ سيوطي ، تاريخ الخلفاء؛ 173مخ. 8 _ حافظ او ابونعيم، حلية الاولياء؛ لومړى چاپ، 67مخ. 9 _ خطيب، د بغداد تاريخ ؛ لومړى ټوك، 134مخ. 10 _ ګنجي  شافعي، كفاية الطالب؛ 94باب، 333مخ او بل چاپ ؛ 191مخ. 11_شيخ سليمان قندوزي حنفي؛ ينابيع المودة :247مخ او11باب،67مخ.
پېغمبر(ص) د اهلبيتود دښمنانو دښمن او د دوستانو يې دوست دى :
رسول الله حضرت علي، حضرت فاطمې بي بي،امام حسن او امام حسين ته وويل: (( زه له هغوى سره دښمن يم،چې له تاسو سره دښمن وي او له هغوى سره دوست يم، چې له تاسې سره دوست وي. ))
د علي  د ولايت منل دي :
وګورئ :1 _ متقي هندي، كنزالعمال؛ 7ټوك، 250مخ، د بيروت د الرساله موسسه پينځم چاپ، د 1405كال چاپ.
ارستويي اخلاق
سرچينې
وېشنيزه:ارستو وېشنيزه:فلسفه وېشنيزه:فلسفي اندونه وېشنيزه:فلسفي شکاکیت وېشنيزه:فلسفي مالوماتبکس وېشنيزه:فلسفي مفسرین وېشنيزه:فلسفي ويوکي وېشنيزه:فلسفي ويپانگه وېشنيزه:فلسفي وگړپوهنه وېشنيزه:فلسفي ویي
حضرت علي په روايتونو كې
د علي  د ولايت منل دي :
٭ د څښتن استازى وايي:((د حضرت آدم تر پېداېښت زركاله د مخه زه او علي د رڼا غوندې  وو، چې څښتن مو ستايه. ))
٭ له حضرت ابي سعيد خدري روايت دى :د څښتن استازي وويل:(( چې کله ځمكه له ظلم او تيري پوزې ته راورسي؛نو زما له اهلبيتو به يو راڅرګند شي او پر ځمكه به عدالت ټينګ كړي او د تيري ټغر به راټول كړي. ))
مراد کورناز
د افغانستان په کندهار کې شکجنه
امریکايي پوځیانو کورناز بربنډ کړ او له څه کم شلو نورو بندیانو سره یې بهر په یو سیم خارداره قفس کې وغورځاوه. بندیان په سړه هوا، باران او واوره درول کېدل. سرتیرو به تیاره ډوډۍ د دیوالو له شا ور اچوله چې وازه شوې به وه او زیاتره توکي به یې خراب شوي وو. کورناز وایي چې دوی به هره ورځ له ۶۰۰ څخه لږ کالوري ترلاسه کوله؛ په داسې حال کې چې انسانان د ژوندي پاتې کېدو لپاره شاوخوا ۱۵۰۰ کالوري ته اړتیا لري.
د کیوبا په ګوانتانامو کې شکنجه
له الوتکې څخه د زندان تر قفسونو پورې په بس کې سرتېرو د بندیانو وهلو ته دوام ورکړ او سپي یې د هغوی داړلو ته پرېښودل. کورناز یوې خیمې ته یوړل شو، چې هلته یې د ګوتو نښې او د DNA نمونه واخیستل شوه او وروسته یې یو قفس ته چې د اوسپنیزې جالۍ  څخه جوړه شوې و، واچو. دا کوچنۍ اوسپنیزې کوټې د راتلونکو پنځو کلونو لپاره د هغه کور و، چې زیاتره عمر یې په یو داسې قفس کې تېر کړ دری نیم په دری نیم فوټو کې ځای یې درلود.
د سنډمین عملیاتو په اوږدو کې، سرتېرو هر یو یا دوه ساعته د قفسونو بدلولو لپاره کورناز ویښ کاوه، هغه یې اړ ایسته چې په ورځ کې ۲۴ ساعته ودریږي یا په ګونډو شي، او هغه یې د دریو اونیو لپاره له خوب څخه محروم کړی و. په پای کې، نوموړی نیم-هوښیار حالت (نیمه آګاه) کې و او د تګ توان یې نه درلود او دوی اړ وو چې یو قفس نه یې بل ته کش کړي. کورناز همدارنګه په انفرادي بې کړکیو یخدان کې اچول شوی و او یخ وهلی و. هغه د کیوبا په ګرم لمر کې په سخته ګرمۍ  کې په کانتینر کې اچول شوی او په یو کوچني هوا بند صندوق کې وتړل شو چې دمه یې د ساعتونو او ورځو په اوږدو کې په کراره ایساره شي. هغه یا وږی ساتل کېده یا په زور ډوډی ورکول کېده؛ هغه د جنسي سپکاوي سره مخ شوی؛ او په دوامداره توګه وهل شوی.
پروپاګانډا په نازي المان کې
تبلیغات په زما جګړه (Mein Kampf) کې
د هټلر په کتاب کې د نازیانو لپاره د تبلیغاتي هلوځلو طرحې شاملي دي. هټلر د خپلو مخاطبینو د ارزونې لپاره په شپږم څپرکي کې لیکي:"تبلیغات باید تل زیاترو خلکو ته ورسیږي. (...) ټول تبلیغات باید په مشهور ډول سره وړاندې شي او باید خپله فکري کچه خپلو مخاطبینو ته داسې ثابته کړي چې د مخاطبو روڼ اندو له کچې څخه پورته نه وي. (...) تبلیغات باید داسې هنر ولري څو وکولای شو د خلکو تخیل د هغوی د احساساتو له مخې را وېښ کړو او د روان پیژندنې داسې مناسبه بڼه باید ومومو چې د خلکو پام ځان ته را واړوي. خلک کوم ډیپلوماتان یا د عمومي فقې ښوونکي نه دي او نه هم کوم داسې عادي کسان دي چې په ځانګړو مواردو کې د قضاوت لرونکي و نه اوسي، بلکې هغه زړه نا زړه انساني ماشومان دي چې تل د یوې او بلې ایډیې تر منځ د تزلزل په حال کې دي. (...) د یوه ملت زیاتره برخه د شخصیت او لیدلوري له اړخه هومره ښځینه دي چې د هغو پر اندیشه او کړو وړو باندې د هوښیارانه استدلال پر ځای احساسات حاکم دي. خو دا احساس کوم پیچلی شی نه ده، بلکې ډېره ساده او ثابت دی. دا دومره توپیر هم نه لري، خو یوازې له مینې او کرکې څخه منفي او مثبت، سهي او غلط او حقیقي او درواغ  تصورات دي."هټلر د کاریدونکو مواردو د لارو چارو په اړه داسې توضیح ورکوي:
د قدرت په مهال (له ۱۹۳۳ تر ۱۹۳۹)
د ۱۹۳۳ کال د مارچ په ۱۳مه، درېیم رایش د تبلیغاتو وزارت رامنځته او جوزیف ګیبلز یې د هغه د وزیر په توګه ونوماوه. د دې وزارت موخې د عامه خلکو په ذهن کې د دښمنانو راوستل وو: بهرني دښمنان چې پر المان باندې یې د وارسای تړون تپلی و او کورني دښمنان لکه یهودان، رومیان، همجنسبازان، بولشویکان او د «فاسد هنر» په ګډون کلتوري تمایلات.
هيموګلوبين
هيموګلوبين يو طبي حالت دی، چې د وينې مايع يا پلازما برخه کې د پراخه کچې هيموګلوبين شتون ته وايي. دا د وينې رګونو يا مجرا دننه هيمولايزز يوه اغېزه ده، چې هيموګلوبين په کې د وينې له سرو حجرو څخه د وينې يو ډول لږوالی لرې کوي.
سرينوډو
تیاری
بویاپتي سیرینو د فلم کیسه د اللو ارجن په ذهن کې ساتلو سره لیکلې. تاسو غوښتل سمانتا اکینني ، چې له ارجن سره یې په سون آف ستیمورتي کې کار کړی، په دې فلم کې بیا له ارجن سره کار وکړي، خو داسې ونه شول. کیترین ټریسا او ریکلپریت سینګ د مخکښو اداکارانو په توګه غوره شوي. تامل لوبغاړی اډیپانیسیټي د ولن په توګه غوره شو. سریکانت، سمن او جې پرکاش د ملاتړ رول لوبولی دی. پریاماني ، انوشکا شیټي او داشا پټاني په فلم کې په یو توکي نمبر کې د کار کولو لپاره رابلل شوي. خو وروسته انجلي د ارجن سره په یو آټم نمبر کې نڅا وکړه.
پېښه (فلسفه)
عمومي پېښه
هر هغه عموميت چې د موضوع له جوهر څخه بهر وي او یو حقیقت وي چې له یو څخه ډېرو اشخاصو پورې تړاو لري او ورته لېږدول کیږي، عمومي پېښه بلل کیږي. لکه "حرکت" کوم چې د انسانانو لپاره عام دی ځکه چې پسونه او هوسۍ هم حرکت کوي، په داسې حال کې چې انسانان نه دي. "حرکت" د څارویو لپاره هم عام دی ځکه چې شیان هم حرکت کولی شي. "سپین" د بورې په پرتله ډېر عام دی؛ ځکه چې دا د بورې لپاره مشخص نه دی او سوۍ هم سپین رنګه کېدای شي.
ګډو ګټو لرونکي دولتونه
ګډو ګټو لرونکي دولتونه په ساده ډول د ګډو ګټو لرونکي په نوم یادیږي او د ۵۶ غړو هېوادونو یوه سیاسي ټولنه ده، چې ډېری غړي یې د برتانوي سترواکۍ پخوانۍ سیمې دي. د دې سازمان اصلي بنسټونه د ګډو ګټو لرونکي سکرتریت دي، چې په بین الحکومتي اړخونو تمرکز کوي، چې د ګډو ګټو لرونکي بنسټ بیا د غړو هېوادونو ترمنځ په غیر دولتي اړیکو تمرکز کوي.
د ګډو ګټو لرونکي دولتونو تر منځ ازاده سوداګړۍ
د ۲۰۱۶ز کال جون میاشت کې له اروپایي ټولنې نه د وتلو لپاره د رایې ورکولو وروسته، په برتانیا کې ځینو سیاستوالو دا مفکوره د اروپایي ټولنې د غړیتوب لپاره د بدیل په توګه وړاندیز کړې، که څه هم اروپایی ټولنه لا دمخه له ډېری ګډو ګټو لرونکي المناقع لکه هند او کاناډا سره د ازادې سوداګرۍ تړونونو د خبرو اترو په بهیر کې ده، چې د اروپايي ټولنې او کاناډا تر منځ یوې موافقې ته د رسېدو دا بهیر نږدې لس کاله وخت ونیوه او لامل یې هم د اروپایي ټولنې په کچه د اړینو تصویبونو ترلاسه کولو سره تړلې ننګونې وې.
کارتون نت‌ورک
د کارتون نېټورک (په انگرېزي : Cartoon Network) د CN په لنډیز سره، چې د کارټون نېټورک شرکت له خوا اداره کیږي، د امریکا د کیبل ټلویزیون شبکه ده چې د ټرنر براډکاسټینګ شرکت ملکیت دی، یو له مهمو انیمیشن شرکتونو څخه دی. دا شبکه د اکتوبر په 11، 1992 کې پیل شوه، وروسته له هغه چې د ټرنر شرکت په 1991 کې د هانا-باربیرا انیمیشن سټوډیو پیرود وکړ. دا شبکه اوس مهال له 200 څخه زیاتو هیوادونو کې له 360 ملیون څخه ډیر لیدونکي لري.
پاپ
انتخاب
د لاتیني کلمه "sede vacante" (خالي څوکۍ) د دوو پوپل اصطلاحاتو ترمنځ وقفه ته اشاره کوي، دا د مخکیني پوپ د مړینې او د ځای ناستي د ټاکنې تر منځ وقفه ده. د دې مفکورې څخه، د "خالی پیړۍ" اصطلاح اخیستل شوی، دا معنی لري چې د ځینو مخالفو کاتولیکانو ټاکنه چې ادعا کوي چې هیڅ قانوني او قانوني پوپ نه دی ټاکل شوی او له همدې امله یو خالي ځای شتون لري. د دې نظر سره د مخالفت یو دلیل دا دی چې د واتیکان د دویمې شورا اصلاحات او په ځانګړې توګه د پاول شپږم له بدن سره د ټرایډینټین د بدن ځای په ځای کول، د کفر نښه ده.
هري ایس ټرومن
د اسراییلو په رسمیت پېژندل
ټرومن د بهرنیو چارو د وزیر جورج مارشال د اعتراض له امله د اسراییلو په رسمیت پېژندلو پریکړه وکړه مارشال وېره درلوده، چې دا به له عربي هېوادونو سره اړیکې زیانمنې کړې او باوري و، چې متحده ایالاتو ته ترټولو لوی ګواښ شوروي اتحاد دی او د جګړې په صورت کې ممکن متحده ایالات د عربو تېل له لاسه ورکړي. هغه ټرومن ته خبرداری ورکړ، چې متحده ایالات « له اور سره لوبې کوي، چې هېڅ شی د دی اور له منځه وړلو لپاره نه لري».ټرومن د ۱۹۴۸ز کال د مې په ۱۴مه یوولس دقیقې وروسته له دې، چې اسراییل ځان د  یو جلا ملت په توګه اعلان کړي، د اسراییلو دولت په رسمیت وپېژاند.
شاهرخ
نوموړی د منځنۍ آسیا د فاتح، تیمور (تیمرلین) زوی و، چې په ۱۳۷۰ کال کې یې د تېموریانو د واکمنۍ بنسټ کېښود. خو شاهرخ یوازې د خپل پلار په لاس د تاسیس شوې سترواکۍ په ختیځه برخه واکمني وکړه چې د پارس او ماوراءالنهر لویه برخه يې تر پوښښ لاندې وه. د سترواکۍ لوېدیځې برخې د تېمور له مړینې وروسته ځینو یرغلګرو لاس ته ولوېدې. د دې سربېره، د شاهرخ سترواکي د نوموړي د واکمنۍ په اوږدو کې ډېره منسجمه پراخه سیمه پاتې شوه، او همدارنګه په آسیا کې یو برلاسی ځواک و.
حضرت علي د ام المومنين عايشې په كلام كې
وګورئ :ابن كثير؛ البدايه والنهايه: 7ټوك، 305مخ، 14حديث.
٭ شريح بن هاني له خپل پلاره روايت كوي، چې عايشې بي بي وويل : علي  پر رسول الله ډېر  ګران و.
٭ عطا وايي:له حضرت عايشې مې د علي په هکله وپوښتل. را ته يې وويل:علي تر ټولو غوره انسان دى؛خو يواځې كافر پدې كې شك كوي.
وګورئ : 1 _ شيخ سليمان قندوزي حنفي؛ ينابيع المودة: 293مخ. 2 _ ابن عساكر؛ شرح حال امام علي  من تاريخ دمشق: 2ټوك، 448مخ، 972حديث.
٭ له حضرت عايشې روايت دى:پېغمبر اکرم د ځنكدن پر وخت وويل: حبيب مې راوغواړئ؛نو حضرت ابوبكر مو رواغوښت. پاک نبي(ص) ورته وكتل او سر يې واړو او و يې ويل:حبيب مې راوغواړئ؛نوحضرت عمر مو راوغوښتت. د خداى استازي (ص) چې ورته وكتل؛نو سر يې واړو او ويې ويل: حبيب مې راوغواړئ ؛نو و مې ويل:پر څښتن قسم چه همغه غواړي. بيا يې حضرت علي راوغوښت او چې راغى،رسول الله (ص) پر ځان څادر اچولى و چې هغه يې لرې كړ؛نو حضرت علي يې هم له ځان سره په همغه  څادر كې ننه ايست او له ځانه يې بېل نكړ،تر دې  چې لدې  دنيا ولاړ او لاس يې د حضرت علي  پر بدن و.
ټریټون (سپوږمۍ)
فزیکي ځانګړنې
د ټریټون سطح د منجمد انیل (بېرته پوخ) شوي نایتروجن په یوه شفاف پوښ پوښل شوې. تر اوسه پورې د ټریټون یوازې ۴۰ سلنه برخه لیدل شوې او ارزول شوې، خو کېدای شي په بشپړه توګه د یخ نایتروجن په څو نازکو لایو باندې پوښل شوې وي. د پلوتون د پوښ په څېر د ټریټون پوښ له ۵۵ سلنه یخ نایتروجن جوړ شوی چې نور یخونه هم ورسره په ترکیب کې شتون لري. یخ شوې اوبه د دغه پوښ ۱۵ تر ۳۵ سلنه برخه او یخ کاربن ډای اکساید (وچ یخ) د هغو پاتې ۱۰ تر ۲۰ سلنه پاتې برخه جوړوي. په کمیابو یخونو کې یې ۰.۱٪ میتان او ۰.۰۵ سلنه کاربن مونوکساید شاملېږي. همدارنګه کېدای شي د هغو په سطح باندې یخه امونیا هم شتون ولري ځکه چې په لیتوسفیر کې یې د آمونیاک ډي هایډرېټ نښې شتون لري. د ټریټون اوسط کچه کثافت ښيي چې په ډېر احتمال سره له ۳۰ څخه تر ۴۵ سلنه پورې د اوبو له یخ (چې د تېښته کوونکو یخونو ډېره لږ کچه هم په کې شاملېږي) جوړه شوې او پاتې نور مواد یې ډبرې دي. د ټریټون د سطحې مساحت ۲۳ میلیون کیلومتر مربع دی چې د ټولې ځمکې د مساحت ۴.۵ سلنه او د ځمکې د وچې برخې له ۱۵.۵ سلنې برخې سره برابرېږي. ټریټون په غیرمعمول بڼه په لوړه کچه روڼتیا (البېډو) لري چې هغو ته د رسېدونکې لمر رڼا ۶۰- ۹۵ سلنه برخه بېرته منعکس کوي او تر اوسه پورې یې د خپلو لومړنیو مشاهداتو په پرتله ډېر لږ توپیر لرلی دی. ورته مهال د ځمکې سپوږمۍ بیا یوازې ۱۱٪ د لمر رڼا منعکس کوي. سره رنګ ته مایل د ټریټون رنګ د یخ میتان ګاز له امله دی چې په هغو باندې د ماورا بنفش وړانګو د لګېدو له امله په تولین بدلېږي.
ارستويي بيالوژي
روح د سیسټم په توګه
پنځه پروسې هغه څه رامینځته کړل چې ارستو د روح په نوم یادیږي : دا یو څه اضافي نه و، مګر هغه سیسټم چې د دې میکانیزمونو څخه جوړ شوی و. د ارستو روح د حیوان سره مړ شو او په دې توګه خالص بيالوژيکي وه. د ژوند مختلف ډولونه د روح مختلف ډولونه لري. نباتات یو نباتي روح درلود، د تکثیر او ودې مسولیت لري. حیوانات دواړه نباتي او حساس روح لري، د حرکت او احساس مسولیت لري. انسانان، په ځانګړې توګه، یو نباتي، حساس، او منطقي روح درلود، د فکر او انعکاس وړ.
میتابولیزم
د میټابولیزم په اړه ارستو هڅه وکړه چې تشریح کړي چې څنګه خواړه د بدن لخوا پروسس کیږي ترڅو د بدن د جوړولو او ساتنې لپاره تودوخې او مواد دواړه چمتو کړي. د حیواناتو په برخو کې تشریح شوي د ژوندیو ټیټراپډونو لپاره میټابولیک سیسټم د خلاص سیسټم په توګه ماډل کیدی شي، د بدن له لارې د موادو جریان یوه څانګه.
حضرت عمر فاروق او حضرت علي کرم الله وجهه
حضرت علي  دحضرت عمر (رض) له نظره
٭ حضرت عمر (رض ) وويل : زما په څنګ كې يو خوږبويه او ښايسته ځوان و چې ويې ويل: عمره ! په رښتيا چې د څښتن رسول يو بيعت تر سره كړ، چې بې له منافقه يې څوك نۀ ماتوي.حضرت عمر وويل : رسول الله ته مې وويل: د څښتن استازيه !د حضرت علي په هکله چې دې خبرې كولې؛ نو  يو ښايسته او خوږبويه ځوان مې په څنګ كې ودرېداو داسې او هغسې يې راته يې وويل : حضرت محمد (ص ) وويل:(( هو عمره ! هغه بنيادم نۀ و؛ بلكې حضرت جبرائيل  و او غوښتل يې، چې پر هغه څه ټينګار وکړي چې ما د علي  په هکله  ويلي دي.))
٭ حضرت عبدالله بن عباس وايي،چې له حضرت عمر بن خطاب نه مې واورېدل چې ويې ويل:په علي پسې له بدو ردو ويلو ډډه وكړئ،چې پخپله مې له پېغمبر (ص) نه د هغه په هکله داسې فضايل اورېدلي،چې كه يو يې هم د خطاب كورنۍ درلوداى؛نو تر ټولو هغه څيزونو به راته ښه واى، چې لمر پرې لږي.
٭ حضرت عمر بن خطاب (حضرت علي ته) وويل:د ابوطالب زويه! تۀ د علم بنسټ يې او تل دې شبهې له منځه وړي دي.
٭ حضرت عمر بن خطاب به په بېلابېلو ځايونوكې ويل:كه علي نۀ واى؛ نو عمر به هلاك شوى واى.
٭ حضرت عمير بن بشر وايي:حضرت عمر (بن خطاب) وويل : څښتن چې پر محمد عليه السلام څه نازل كړي؛نو علي  پرې تر ټولو  پوه دى.
٭ حضرت عمر (رض ) وويل :شهادت وركوم، چې د څښتن له استازي مې اورېدلي:(( كه اووه اسمانونه د تلې په يوه پله كې او د علي ايمان په بله كې كېږدئ؛ نو د علي ايمان به ترې دروند وي. ))
اجيلح؛يعنى اصلع؛يعنې هغه چې د تندي ويښتان يې توۍ شوي وي، چې حضرت علي  ته اشاره ده.
د ستورپوهنې تاريخ (2)
له ليکلي تاريخ څخه وړاندې اروپا
له ۱۹۹۰ زکال راهيسې له ليکلي تاريخ څخه د وړاندې اروپايانو په اړه زموږ پوهېدنې، ټوله اروپا کې د لرغوني ستورپوهنيزو لاسي جوړو شويو توکو د موندنو له مخې په بنسټيز ډول بدلون کړی دی. ياد لاسي صنعتونه په ډاګه کوي، چې د تيږې د نوې دورې او برونز عصر اروپايانو د رياضياتو او ستورپوهنې يوه پرمختللې پوهه درلوده.
حضرت علي د اهلسنتو په منظمو ادبياتو كې امام محمد بن ادريس شافعي ( د شافعي مذهب امام)
د حضرت علي  دوستي د دوزخ له اوره خلاصون دى، د انسانانو او پيريانو امام دى. د مصطفى حقيقى وصي او د جنت او دوزخ ويشونكى دى.
فعال عقل
د ارستو تصور
دا مفکوره لومړی د ارستو په دوو کارونو کې لیدل کیږي.
د کاربن دوران
ځمکنی بایوسفیر
د ځمکې بایوسفیر د ځمکې په ټولو ژوندیو موجوداتو کې شته عضوي کاربن رانغاړي چې په دواړو یعنې ژوندیو او مړو ارګانېزمونو او خاوره کې زېرمه شوی کاربن دی. شاوخوا ۵۰۰ ګېګا ټنه کاربن له ځمکې څخه پورته په نباتاتو او نورو ژوندیو موجوداتو کې زېرمه شوی دی، په داسې حال کې چې خاوره نږدې ۱۵۰۰ ګېګا ټنه کاربن لري. د ځمکې په بایوسفیر کې ډېره برخه کاربن عضوي کاربن دی. په داسې حال کې چې د خاورې کاربن کابو درېیمه برخه په غیر عضوي شکلونو لکه کلسیم کاربونېټ کې زېرمه کېږي. عضوي کاربن په ځمکه کې د ټولو ژوندیو موجواتو لویه برخه ده. اټوټروفونه يې له هوا څخه د کاربن ډای اکسایډ په بڼه استخراجوي او پر عضوي کاربن یې بدلوي، په داسې حال کې چې هېټروټروفونه کاربن د نورو ژوندیو موجوداتو په مصرفولو سره ترلاسه کوي.
کارتون نېټورک (عربي)
د کارټون نېټورک عربي د کارټون نېټورک د ماشومانو وړیا تلویزیوني چینل دی چې په ټول مینځني ختیځ او شمالي افریقا کې عربي لیدونکو ته خپریږي ، او په عربي کې د کارټون شبکې رسمي نسخه ده. دا چینل د ټرنر براډکاسټینګ سیسټم EMEA ملکیت دی، د وخت وارنر اصلي شرکت یوه فرعي شرکت. دغه چینل د ۲۰۱۰ کال د اکټوبر په ۱۰ په متحده عربي اماراتو کې د سعودي عربستان پر وخت د سهار په ۱۰:۱۰ بجو پیل شو ، د دې چینل پیل د سعودي عربستان په دوبۍ میډیا ښار کې د ټرنر سیسټم د نوي نشراتي دفترونو له پرانستلو سره یو ځای شو. د وخت وارنر د مینځني ختیځ څانګې د ځایی چینل مالک. ترکي عربي یا منځني ختیځ په انګلیسي کې (کارتون شبکه عربي) د عربي نړۍ د ماشومانو او تنکیو ځوانانو لپاره په منځني ختیځ او شمالي افریقا کې پرته له (ایران، قبرس، ترکیې او اسراییل) څخه یو تلویزیوني چینل دی. دا چینل دوه نسخې لري، یو په HD کې په عربي کې او بل یې د بیلین پیکج د ګډون سره چې په عربي او انګلیسي دواړو کې خپریږي، دا چینل د اکتوبر په 10، 2010 کې په 10:10 بجو پیل شو. همدارنګه، د 2019 راهیسې، دا چینل په منځني ختیځ کې د وارنر برادرز لخوا اداره کیږي.
د هېرولو حق
اوسنی حقوقي چوکاټ
د هېرلو حق د محرميت له حق سره توپير لري. د محرميت حقوق هغه معلومات تشکيلوي ،چې په عام ډول معلوم نه وي، په داسې حال کې چې د هېرولو په حقوقو کې د هغو معلوماتو ړنګول شامل دي، کوم چې په يو ځانګړي وخت کې خلکو ته معلوم او د نورو خلکو لپاره د لاسرسي وړ وي.
رنه دیکارت
هالنډ
په ۱۶۲۸ کال کې دیکارت د هالند جمهوریت ته راوګرځېد. د ۱۶۲۹ کال په اپریل میاشت کې فرانکر پوهنتون ته لاړ او هلته یې د ادرین میتیوس تر نظر لاندې زده کړو ته دوام ورکړ. هغه اړ و چې یا به له یوې کاتولیک کورنۍ سره اوسېږي او یا به هم په Sjaerdemaslot ماڼۍ کې په کرایه ځای نیسي. راتلونکی کال یې په لیدین پوهنتون کې د "پویتویون" تر نامه لاندې داخله وکړه، څو هم د جاکوبوس ګالیوس تر نظر لاندې ریاضي زده کړي چېرې چې د پاپوس له شپږ ضلعي قضیې سره مخ شو او هم د مارتین هارتینیوس سره د ستورو پېژندنې په برخه کې زده کړې وکړي. د ۱۶۳۰ کال په اکتوبر کې له بیکمن سره په جنجال واوښت کوم چې ده هغه د خپلو یو شمېر نظریاتو په ادبي غلا تورن کړ. په امستردام کې هغه له یو شمېر نجونو سره اړیکې پیدا کړې، هیلینا جنس وندر ستروم یو له هغو وه، چې له هغې یې یوه لور د فرانسین په نوم پیدا شوه چې په ۱۶۳۵ کال کې په ډیوینتر کې وزېږېده او په پنځه کلنۍ کې د سرې تبې له امله مړه شوه. هغه د خپل کار اصلي برخه په هالنډ کې په څه باندې ۲۰ کاله وخت کې ولیکله او د ریاضي او فلسفې په برخو کې یې انقلاب رامنځته کړ.
څو ودونه کول
له حقوقي اړخه په ډېری هېوادونو کې په داسې حال کې چې قانون یوازې د یوې ښځې لرل په رسمیت پېژني (یو سړی حق لري یوازې یوه ښځه ولري او دوه ښځې لرل ناقانونه دي) خو زنا په کې ناقانونه نه ده او د داسې حالت لامل ګرځي چې په عملي توګه څو ښځې لرل آزاد کېږي، خو د هغو غیر رسمي مېرمنې بیا قانون په رسمیت نه پېژني.
اسلام
-       قران مجید، څلورم سورت (النسا)، ۲۴م آیت
چې يوازې شين ګوند
۱۹۸۰ز کال د جنوري ۱۲-۱۳: د بنسټ کانګرس
د ګوند جوړولو په اړه په لومړي ځل په ۱۹۷۸ ز کال د حکومت د مشرانو له لورې په مفهومي ډول بحث وشو. په لومړيو پينځو کالونو کې يې د نورو تر څنګ مهم شخصيتونه Petra Kelly, Joschka Fischer, Gert Bastian, Lukas Beckmann, Rudolf Bahro, Joseph Beuys, Antje Vollmer, Herbert Gruhl, August Haußleiter, Luise Rinser, Dirk Schneider, Christian Ströbele, Jutta Ditfurth او Baldur Springmann وو.
کالوین کولیج
د کالوین کولیج ولسمشرۍ (۱۹۲۳ز کال نه تر ۱۹۲۹ز کال)
کولیج بله ورځ بېرته واشنګټن ته راستون شو، او د کولمبیا د سیمې د سترې محکمې د قاضي اډولف ای هولینګ له خوا یې بیا لوړه وکړه، ترڅو د فدرالي حلف اخیستلو لپاره د دولتي چارواکو د واک په اړه د هرې پوښتنې مخه ونیسي. د کولیج دویمه لوړه تر یوه وخته پورې پټه پاتې شوه، خو وروسته په ۱۹۳۲ز کال کې د هیري ایم داګرتي له خوا افشا شوه او د هولینګ له خوا هم تایید شوه. کله چې هولینګ د داګرټي دغه خبر تایید کړ، داګرټي چې وروسته د متحده ایالاتو لوی څارنوال هم شو غوښتنه وکړه، چې په ویلارډ هوټل کې دې پرته له ګډوډی نه د لوړې مراسم بیا ترسره شي. د هولینګ په وینا، کولیج له داګرټي نه د دویمې لوړې د ترسره کولو دلیل په اړه پوښتنه و نه کړه، خو ګومان یې کاوه چې دویمه لوړه کېدای شي د لومړۍ لوړې په هکله د هر ډول پوښتنو او شک لرې کولو لپاره وه.
بهرنۍ تګلاره
په مرکزي امریکا او کارابین کې د امریکا د مداخلې تګلارې په اړه د لاتینې امریکا مشرانو ته د زیتون څانګې د پراختیا لپاره کولیج د متحده ایالاتو د پلاوي مشري وکړه، چې د ۱۹۲۸ز کال د جنوري له ۱۵مې نه تر۱۷مې د متحده ایالاتو شپږم نړیوال کنفرانس په هاوانا او کیوبا کې و او دا د کولیج یوازینی نړیوال سفر و، چې هغه د خپلې ولسمشرۍ پر مهال کړی و. په ۲۰۱۶ز کال کې به د بارک اوباما تر دوري پورې کولیج د امریکا وروستی ناست ولسمشر وي، چې کیوبا ته سفر کوي.
برابره موکه
نظريه
ياد مفهوم د رايې اچونې مرکزونو ته د لاسرسي، د ايډز ناروغانو ته د چمتو شوې پاملرنې، دا چې ايا سړي او ښځې په يوه فضايي بېړۍ کې د سفر کولو برابرې موکې لري، دوه ژبنۍ زده کړو، برازيل کې د پوستکي د موډل د پوستکي د رنګ، سياسي نوماندانو لپاره د تلوېزيوني وخت، پوځي پرمختګونو، پوهنتونونو کې د داخلې يا ننوتلو د حق او متحده ايالتونو کې د توکم په ګډون د عامه ژوند په بېلابېلو اړخونو کې پلی شوی دی. نوموړې اصطلاح د برابرۍ له ځينو مفکورو سره تړاو لري او زياتره وخت د پايلې د برابرۍ او د خپلواکۍ د برابرۍ په څېر مفهومونو سره توپير لري. برابره موکه د ټولنيز پوړ یا نژاد يا پراخه کورنۍ په څېر يوه ډله کې د غړيتوب پر بنسټ د يو شخص د وړتياوو پر ځای د نوموړي پر شخصي هيله او ذکاوت او وړتياوو باندې ټينګار کوي. برسېره پر دې دا اصطلاح هغه وخت ناعادلانه ګڼل کېږي، چې د يو شخص خپلسري يا غير ارادي عوامل هغه څه د پام وړ اغېزمن کړي، چې له نوموړي سره پېښېږي. برابره موکه بيا پر يو مناسب بهير باندې ټينګار کوي، چې په خلاف يې د پايلې برابري پر مناسبه پايله ټينګار کوي. په ټولنپوهنيزه شننه کې برابره موکې هغه عامل ګڼل کېږي، چې له ټولنیز فعاليت سره مثبت تړاو لري؛ په دې مانا چې  برابره موکې لوړې کچې ته د هوساينې په رسولو سره ټولنې ته ګټه رسولی شي.
بېلابېل ډولونه
بېلابېل مفاهيم شته چې د موکې د برابرۍ تر بحث لاندې نيول کېږي.
چاپي کارتون
په مطبوعاتو کې د ترلاسه شویو آزادیو سره په موازي ډول، هر هیواد کارټونیسټان هم لري چې حساس او مهم پیښې پرته له خوښۍ او ډار څخه انځوروي، د دې هنرمندانو ډیزاین ارزښت معمولا د شنونکو له مقالو څخه کم نه وي.
لوی قسطنطین
لومړی قسطنطین (چې په لاتین ژبه: Flavius ​​Valerius Constantinus او په یوناني ژبه: Κωνσταντῖνος Konstantinos بلل کېږي او د ۲۷۲ ز کال د فبروري میاشتې له ۲۷مې څخه د ۳۳۷ ز کال د می میاشتې تر ۲۲مې نېټې یې ژوند کاوه)، دغه راز په لوی قسطنطین، له ۳۰۶ ز کال څخه تر ۳۳۷ ز کاله پورې د روم سترواک یا امپراتور په نامه مشهور او لومړنی شخص و، چې مسحیت ته یې مخه وکړه. هغه د مدیترانې په نایسوس (اوسمهال د صربستان نیش) سیمه کې سترګې نړۍ ته وغړولې، چې د رومي اردو د افسر فلاویس کانستانتیوس زوی او د ایلیاتی له نصب څخه و، چې د تترارشي د څلورګونو حاکمانو له ډلې څخه و. مور یې هېلنا د ټیټې طبقې یوناني او مسیحي ښځه وه. قسطنطین د رومي سترواکانو دیوکلتیانو ساو ګالریوس په وخت په جلا توګه خدمت وکړ. هغه خپله دنده په ختیځو ولایتونو د لښکرکشۍ یا بریدونو (د بربریانو او پارسیانو په ضد) سره پیل کړه او بیا (په ۳۰۵ ز کال کې) په غرب کې بریتانیې ته د خپل پلار ترڅنګ جګړې کولو ته وبلل شو. په ۳۰۶ ز کال کې د پلار تر مړینې وروسته یې قسطنطین سترواک یا امپراتور شو. هغه په ایبوراکم (د انګلستان، یورک) کې د خپل پوځ په وسیله ډېر وستایل شو او بلاخره د Maxentius او Licinius سترواکیو په وړاندې کورنیو جګړو کې بریالی شو او تر ۳۲۴ ز کاله پورې د رومي امپراتورۍ یوازینی سترواک شو.
جاکسوني دیموکراسي
د جاکسون د دیموکراسي پراختیا په پراخه کچه تر اروپايي امریکایانو محدوده وه، د رایو ورکولو حقونو یوازې سپین پوستو بالغو نارینه وو ته ورکړل شول. د جاکسوني دیموکراسۍ په اوږد مهاله دوره کې، چې له ۱۸۲۹ ز کال څخه یې تر ۱۸۶۰ ز کال پورې دوام درلود، د افریقايي امریکایانو او بومي امریکایانو د حقونو په برخه کې ډېر لږ او یا هم هېڅ کار ترسره نه شو.
جاکسوني دیموکراسي
هغه مهال چې جاکسون په ولسمشر کوینسي آدامز باندې د فساد ادعا وکړه، دغه نوی ګوند ( تر ۱۸۳۴ زکال پورې یې د دیموکرات ګوند نوم نه و خپل کړی) چې د مارتین ون بورین له خوا په ۱۸۲۸ ز کال کې راغونډ شوی و، بریا ته لار ومونده. هغه ډول چې ماری بث نورسون د ۱۸۲۸ ز کال په اړه وايي:"جاکسونیانو باور درلود چې په پایله کې د خلکو ارادې بریالۍ شوې. یو وګړیز مخکښ خوځښت چې د دولتي ګوندونو د بډایه ائتلاف، سیاسي مشرانو او د ورځپانو د خبریالانو او مدیر مسئولانو له خوا یې ملاتړ کېده، ولسمشر وټاکه. دیموکراتان د هېواد په لومړي ډېر منظم ملي ګوند واوښتل."
آګاتا کریسټي
ډېم آګاتا مري کلاریسا کریسټي، لیډې مالووان، DBE (د ۱۸۹۰ز کال د سپټمبر په ۱۵مه زېږېدلې – د ۱۹۷۶ز کال د جنوري ۱۲مه)، یوه انګلیسۍ لیکونکې وه چې د خپلو ۶۶ جاسوسي ناولونو او ۱۴ د لنډو کیسو ټولګو له امله، په ځانګړې توګه هغه کیسې چې د افسانوي جاسوسانو لکه هرکول پویروټ او مېس مارپل په هکله څرخېدلې، شهرت درلود. هغې همدارنګه د موږګ لومې په نوم د نړۍ ترټولو اوږده ډرامه ولیکله چې د ۱۹۵۲ز کال راهیسې په وېسټ انډ کې ترسره کېږي، او همدارنګه د مېري وېسټماکاټ په مستعار نوم یې شپږ رومانه ولیکل. په ۱۹۷۱ز کال کې، په ادبیاتو کې د هغې د ګډون له امله، د (DBE) ماډل په توګه وپېژندل شوه. د ګینس نړیوالو ریکارډونو کتاب کریسټي د ټولو دورو د ترټولو ډېر پلورلرونکې افسانه لیکونکې په توګه معرفي کوي، د هغې رومانونه له دوه میلیونو څخه ډېر ځلې پلورل شوي دي.
لايسيوم (لرغونی)
د ارستو او له هغه وروسته دوره
ارستو له خپل ټاټوبي – ستاګيرا – څخه اتن ته له راستنېدو وروسته په 334/335 م ز کې په همدې ځای کې خپل ښوونځی پرانيست. او د خپل پاتې ژوند ډېره برخه يې په لیسیم کې د فلسفي آثارو تدریس او لیکلو ته وقف کړه. دا هغه ځای و چې ارستو د کتابونو په راټولولو او په سیستماتیک ډول طبقه بندي کولو سره د اروپا د تاریخ لومړی کتابتون جوړ کړ. د اکاډمۍ برعکس، چې د شمېرپوهنې(رياضياتو) او تیوریکي موضوعاتو سره يې ډېره علاقه درلوده، لیسیم تجربوي علومو او بیولوژیکي څېړنو ته ډېر لیواله و. وروسته له هغه چې ارستو د خپل ژوند په وروستیو میاشتو کې له اتن څخه وتښتېد، د لیسیم مشري تیوفراستس ته وسپارل شوه، چې له 322 څخه تر 287 تر مرګه دا مسئوليت پرمخ يوړ.
په انګلستان کې د ښځو د رایې د حق غوښتل
د ښځو لیبرال ټولنې
په لیبرال ګوند کې چې له ۱۹۰۵ کال وروسته واکمن و د ښځو د رایې لپاره د پام وړ ملاتړ موجود و، مګر یو څو مشرانو په ځانګړي توګه ایچ. ایچ. اسکویت، په پارلمان کې ټولې هڅې بندې کړې.
جیرمان بوش
ویکټور جیرمان بوش بیسېرا (انګلیسي: Víctor Germán Busch Becerra؛ زوکړه: د ۱۹۰۳ زکال د مارچ ۲۳ مه – مړینه: د ۱۹۳۹ زکال د اګست ۲۳ مه) بولیویايي پوځي افسر او چارواکی و چې له ۱۹۳۷ زکال څخه یې تر ۱۹۳۹ زکال پورې د بولیویا د ۳۶م ولسمشر په توګه خدمت وکړ. نوموړي ولسمشرۍ ته له رسېدو وړاندې د بولیویا د پوځ لوی درستیزیت او د فدایانو/سرتېرو د لژیون (Legion of Veterans) عمومي قومانداني پر غاړه لرله؛ نوموړي په چاکو جګړه کې له خدمت کولو وروسته د فدایانو بنسټ تاسیس کړ.
فوربس
سرچینې
وېشنيزه:فوربېز م
مهرين پيرزاده
ماډلینګ
مهرین کور پیرزاده په 10 کلنۍ کې په خپل لومړي ریمپ واک کې برخه اخیستې وه او د ښکلا په سیالۍ کې یې د قصولي شهزادګۍ لقب ترلاسه کړ، په دې توګه د هغې هنري ژوند پیل شو. له هغې وروسته په ۲۰۱۳ کال کې د کاناډا په ټورنټو کې د ۲۰۱۳ کال د جنوبي اسیا د غوره شخصیت جایزه وګټله.
د فلم تاريخ
د فلم تاريخ د لېدلو وړ هنري بڼې د ودې له تاريخ څخه لېکل کېږي، چې د فلم اړوند ټيکنالوژيو په کارونې سره جوړه شوه، چې د ۱۹ پېړۍ په وروستيو کې يې په کار پيل وکړ.
د تلوېزيون (چې له ۱۹۵۰ ز لسيزې راهيسې اصلي بهير دی)، کورنۍ ويډيو (چې له ۱۹۸۰ز لسيزې راهيسې اصلي بهير دی) او انټرنيټ (چې له ۱۹۹۰ز لسيزې راپدېخوا اصلي بهير دی) په ګډون نامتو نويو رسنيو د فلمونو وېش او مصرف اغېزمن کړ. د فلم توليد د ننداريزو پردو د په زړه پورې ساتلو په موخه، د يادو پرمختګونو پر وړاندې په عمومي ډول له نويو رسنيو سره په سمون کونکې منځپانګې او تخنيکي نوښتونو (د پراخه پردې يا سکرين «چې له ۱۹۵۰ز لسيزې راهيسې کارول کېږي»، درې بعدي او څلور بعدي فلم په ګډون) او زيات د نندارې وړ فلمونو په جوړولو او وړاندې کولو سره غبرګون وښود.
د بیوکېمیا تاریخ
انزایمونه
په ۱۸۹۷ز کال کې ادوارد بوخنر، د عضوي خمیرمایې په نه‌شتون کې، د قند تخمیر لپاره د خمیرمایې د عصارو د وړتیاوو مطالعه پيل کړه. په برلین پوهنتون کې، د یو لړ ازمایښتونو په پایله کې، هغه وموندله چې ان په مخلوط کې د عضوي خمیرمایې د حجرو په نه‌شتون کې هم قند تخمیر کېدلای شي. هغه دغه انزایم، چې د سکروز د تخمر لامل شو، «زایمېز» ونوموه. د بې‌حجرې تخمیر د کشف او بیوکېمیاوي څېړنو په پار، بوخنر په ۱۹۰۷ز کې د کېمیا د نوبل جایزه وګټله. د بوخنر د بېلګې پر بنسټ؛ انزایمونه په ټولیزه توګه د خپل ترسره کوونکي ریکشن له‌مخې نومول کېږي. په معمول ډول، د -ase وروستاړی د سبسترېت (فرعي بڼې) نوم (د بېلګې په توګه: لکتېز هغه انزیم دی چې لکتوز تجزیه کوي) یا د ریکشن ډول په پای کې راوړل کېږي (د بېلګې په توګه: د DNA پولمیرېز د DNA پولیمیرونه رامنځ‌ته کوي).
شاهزادګۍ مارګاریت، د سنوډن کونټیس
ناروغي او مړینه
د ۱۹۹۳ زکال په جنوري میاشت کې د سږو د التهاب له امله په روغتون کې بستر شوه. نوموړې په ۱۹۹۸ زکال کې د فبروري په ۲۳ مه د مغزو یوه خفیفه سکته په ماسټیکو کې په خپل تفریحي کور کې تجربه کړه. راتلونکې کال د شهزادګۍ پښې د حمام په یوه پېښه کې شدیدې وسوزېدلې چې د هغې پر تحرک یې پراخه اغېز وکړ؛ د تلو پر مهال یې مرستې ته اړتیا پیدا کړه او ځینې وختونه یې له ویلچر ګټنه کوله. د ۲۰۰۱ زکال د جنوري په ۱۰ مه د اشتها د له لاسه ورکولو او د خوړو په تېرولو کې د ستونزو له امله د بلې مغزي سکتې له امله په روغتون کې بستر شوه. د ۲۰۰۱ زکال په مارچ میاشت کې د دریمې مغزي سکتې له امله د هغې د وجود کیڼ اړخ نسبتا فلج شو.
حضرت علي د اهلسنتو په منظمو ادبياتو كې
= حضرت علي =
د ښځو په اړه د ارستو نظر
ارسطو باور درلود چې ښځو د نارینه وو په پرتله ډېر پرمختګ نه دی کړی. له همدې امله، دوی د پریکړې کولو او اداره کولو واک نلري او نشي کولی په خپلواک ډول ژوند وکړي.
حضرت علي د اهلسنتو په منظمو ادبياتو كې
وګورئ : الغدير، علامه امينى؛ 3ټوك، 379مخ.
خطيب خوارزمي (د شپږم هجرى كال حنفي مذهبى عالم) :
د بوتراب غوندې ځوانمرده به چېرته وي؛پاك ستر مشر.كه سترګې مې خوږې شي؛نو د حضرت علي د پښو خاورې به رانجه كړم.حضرت محمد (ص) د علم ښار او علي يې ور دى.د عبادت په محراب كې په ژړا و، د جګړې په مېدان كې په خندا دى.له زر او زيور يې سترګې پټې كړي،درهم او دينار يې ندي غونډ كړي.د شيطان له لښكر سره په جګړه كې يې د تورې بريښنا د شيطان لښكر ځپلى.حضرت علي مخكې تردې،چې د ځوانۍ جامې  واغوندي،د هدايت جامې يې واغوستې.حضرت علي و،چې د پېغمبر اکرم  پر اوږو  وخوت او د قريشو بوتان يې مات كړل.حضرت علي دى چې د وصايت په نص د پېغمبر اکرم د ښځو كفيل شو. حضرت علي  هغه امين دى چې د هغه او پېغمبر اکرم  تر منځ هېڅ پرده نشته. حضرت علي  و، چې په عمروعبدو يې ګوذار وكړ او د هغه پوزه يې پر ځمكه وموږله، چې دې ګوذار يې اسلام ښېرازه كړ. د "برائت"، "خم غدير" ، او د "خېبر" د ورځې بېرغ راياد كړه، چې ټولې جګړې يې فيصله كړې. حضرت محمد (ص) او حضرت علي د موسى او هارون غوندې وو او دا مثال ورته پېغمبر اکرم  ويلى و. پېغمبر اکرم خپل جومات ته ټول پرانېستل شوي ورونه  وتړل؛خو د حضرت علي د كور ور يې و نۀ تاړه.خلك پوټكي او حضرت علي زڼى دى. ولايت يې د غاړكۍ غوندې د مومنينو پر غاړه كې دى او د دښمنانو پوزه يې پر ځمكه وموږوله.حضرت عمر چې به په كومه مسئله كې راګېر شو؛نو حضرت علي  به ورته هواروله او حضرت عمر به هم ويل:(( كه علي نۀ واى؛نو زه به خپلو ځوابونو هلاك كړى وم )).فاطمه،علي  او زامن يې د زړونو خوشحالوونكي دي .د چا خوښه،چې د كومې كورنۍ صفت كوي؛خو زه د نبوي كورنۍ صفت كوم. كه د هغوى صفت ننګ وي؛نو پخپل عقل مې دا ننګ منلى دى. حضرت علي يې واژه چې د حق پالونكيو او حق پلټونكيو مشر و .د هغه زوى" امام حسن مجتبى" يې وواژه چې د عربو د ځوانانو ښاغلى و، پر " امام حسين" يې د "فرات" اوبه  وچې كړې او په نېزو او تورو يې غلبېل غلبېل كړ. كه د "زينب" خبرې نۀ واى؛نو"علي سجاد" به يې هم وژلاى واى،چې وړوكى ماشوم و. "زيد بن علي " يې اعدام كړ. زړۀ ژړوي چې د پېغمبر اکرم  لورګانې وچې شونډې، تږې او تر ټكنده لمر لاندې وي او د يزيد كورنۍ په ماڼيو كې ورېښمنۍ جامې اغوستې وي او د پېغمبر اکرم كورنۍ(اهل كساء)د اغوستو جامې نۀ درلودې.
= عمر بن فارض مشهور مصرى عارف : = عمر مې عبث تېر  شو.اوس چې مرم؛نو لاس مې خالي دى،چې يواځې د زړۀ تسل مې د "نبوي كورنۍ ولايت" دى.
حضرت علي د خپلو مخالفينو په كلام كې
٭ معاويه بن ابوسفيان چې يزيد ته بيعت اخېستو ته مکې  ته راغى؛ نو په  "دارالندوه"كې د پېغمبر اکرم د اصحابو شورا جوړه كړه،معاويه بن ابوسفيان د غونډې په پېل كې په حضرت علي پسې خوله راوسپړله او په تمه و چې سعد هم ورسره يوه خوله شي؛خو سعد معاويه بن ابوسفيان ته وويل : ما ته د حضرت علي  دا درې ځانګړنې را پرياد شي؛نو د زړۀ له كومې وايم، چې كاشكې ما هم دا ځانګړنې درلوداى. 1 _ پېغمبر اکرم  حضرت علي  ته وويل:(( ستا مثال ما ته داسې دى؛لكه د هارون چې موسى ته و؛خو په دومره توپير چې تر ما وروسته بل پېغمبر نۀ راځي.2 _ د خېبر د جګړې پر ورځ پېغمبر اکرم  وويل:(( سبا به بېرغ داسې سړي ته وركړم، چې څښتن او رسول يې پرې ګران دى او هغه هم پر څښتن او رسول يې ګران دى او دا جګړه به ګټي او هېڅكله له جګړې نۀ تښتي.3 _ د نجران له مسيحيانو سره دمباهلې پر ورځ پېغمبر علي،فاطمه ، حسن او حسين له ځان سره راوړل او ويې ويل : ((  پالونکيه! دوى زما اهل بيت دي. ))
وګورئ : آثارالصادقين، 14ټوك، 462مخ، چې هغه هم د الغدير د لومړي ټوك له 39مخه راخېستى دى  او الغدير هم د سنن ابن ماجه له لومړى ټوك 30مخه راخېستې دى.
وګورئ :1_دابن عساكر، تاريخ اميرالمومنين 3ټوك، 127مخ، 1149حديث 2_ بلاذري ، انساب الاشراف، 2ټوك، 184مخ، 220حديث.3 _ ابن ابي الحديد، شرح نهج البلاغه، 13ټوك، 220مخ د 238 خطبى شرح (قاصعه).
تلسيداس
سرچينې
وېشنيزه:رامايڼ وېشنيزه:هندوييزم د هېواد په حساب وېشنيزه:هندو وېشنيزه:اسلام
ګډوډي
انسان پېژندنه
«د حکومت نه کولو هنر» نومي اثر کې جيمز سي سکاټ “James C. Scott” زوميا وڅېړله، چې په سويل ختيځه اسيا کې يوه پراخه بې دولته لوړه سيمه ده. د زوميا غونډۍ دا سيمه د ښکته سيمې له دولتونو څخه بېلوي او خلکو لپاره د تېښتې يو پناه ځای جوړوي. سکاټ استدلال کوي چې د تپې د خلکو ځانګړې ټولنيزې او کلتوري ځانګړتياوې د ټيټو سيمو د دولتونو له لورې د تښتېدلو له نيولو سره برابرې وې او د تمدن له لورې د پرېښودل شوي بربريت د نښو په توګه بايد ونه ګڼل شي.
انارکو بدويت “” يا د لومړيو بنسټونو پلوي د تمدن په اړه خپله نيوکه يو څه د کوچي ښکاري راټولونکو د انسان پېژندنې څېړنو پر بنسټ کوي او يادونه کوي، چې د اهلي کولو پر لور بدلون ښايي د ناروغۍ، کار، نابرابرۍ، جګړې او رواني ګډوډۍ برخو کې د زياتوالي لامل شوی وي. د جان زيرزان په څېر ليکوالانو استدلال کړی دی، چې د لومړنيو ټولنو منفي کليشې (لکه: دوی په عمومي ډول خورا ظالمې يا تش لاسې دي) په دې موخه کارول کېږي، چې د معاصرې صنعتي ټولنې ارزښتونه سم ثابت کړي او وګړي له خورا طبيعي او عادلانه حالتونو څخه لرې کړي.
شهید جوستین
جوستین د هغه له یو شمېر زده کوونکو سره شهید کړای شوی او د کاتولیک کلیسا، ختیځې اورتودوکس کلیسا، مشرقي اورتودوکس کلیسا ګانو او د انګلیکان د اتحادیې له خوا ورته د سېنټ لقب ورکړل شوی دی،
قتل (وژنه )
قتل په ناحقه د یو چا (انسان) د وژلو عمل دی.
نور وګوره
وېشنيزه:وژنه وېشنيزه:نسل وژنه وېشنيزه:قتل وېشنيزه:انساني سکليټ وېشنيزه:هلاکت
فیلیا
د ارستو نظر
ارستو فیلیا دواړه د خوښۍ د یوې وسیلې په توګه اړین ګڼي ("هیڅوک به د ملګرو پرته ژوند غوره نه کړي حتی که هغه ټول نور توکي ولري" [1155a5 – 6]) او په خپل ځان کې عالي یا ښه (καλόν).
بهرنۍ اړیکې
وېشنيزه:فلسفي اندونه وېشنيزه:فلسفي شکاکیت وېشنيزه:فلسفي مالوماتبکس وېشنيزه:فلسفي مفسرین وېشنيزه:فلسفي ويوکي وېشنيزه:فلسفي ويپانگه وېشنيزه:فلسفي وگړپوهنه وېشنيزه:فلسفي ویي وېشنيزه:Pages with unreviewed translations
معنوي، خو نه دیني
آرونه او دېموګرافي
«معنویت» ته د خلکو او پوهانو د پاملرنې زیاتېدنه، د پارګامنت په څېر څېړونکو له‌خوا، د ناروغیو له‌منځه وړلو، فردیت‌جوړونې او نړیوالتوب په لورې ټولنیز-هڅوبي لېوالتیاوو ته اړوند ګڼل شوې ده.
ضد بنسټي او شخصي
د ابي دې په وینا، ځیني هغه کسان چې پر دین نیوکه کوي، هغه سخت او سختګیره ویني او هغو داسې یوه لوري ته لېږدوي چې د ځان په ستایلو کې له آتیست او اګنوسټیک په څېر ګړنو څخه کار واخلي. د ډېریو خلکو په اند، SBNR یوازې د دین د ردلو په معنی نه‌ده، بلکې موخه یې  دا ده چې د دین په وسیله تحدیدېدل نه‌غواړي.
د ترټولو وروستی ګډ جد
د MRCA اټکلونو ته وخت
اټکل شوي چې د MRCA  ډولونو په مختلفو وختونو کې ژوند کړي. د MRCA (TMRCA)  د وخت اټکلونه هم د MRCA ډول په پام کې نیولو سره چې په مختلف ډول محاسبه کیږي. پلرنۍ او مورنۍ MRCAs (Mitochondrial Eve او Y-chromosomal Adam) د واحد جین د نښه کوونکو له خوا موندل شوي ، په دې توګه د دوی TMRCA د DNA د ازموینو د پایلو پراساس محاسبه کیږي او د تغییراتو اندازې را منځته کیږي، لکه څنګه چې په جینیتیکي سلسله کې تکرار کیږي.
نازیہ حسن
مسلک
نازیه حسن په ۱۹۷۰ لسیزه کې د ماشومې هنرمندې په توګه د پاکستان د ټلویزیون په څو پروګرامونو کې د سندرو پیل وکړ، د موسیقۍ مسلکي ژوند یې په پنځلس کلنۍ کې هغه مهال پیل کړ چې د ۱۹۸۰ کال د بالیووډ فلم "آپ جیسا کوی" سندره یې وویله. فلم غورباني. هغه د فلم ډایرکټر فیروز خان سره په انګلستان کې په یوه محفل کې ولیدل. فیروز خان وروسته له هغې د نازیه حسن د آډیشن غوښتنه وکړه، چې په لندن کې میشته هندي موسیقار بدو سره وه. بدو بیا هغې ته د "آپ جیسا کوی" لپاره لاسلیک کړه  سندره یې په هند کې خورا بریالۍ وه او سره له دې چې پاکستانۍ وه، نازیه حسن هلته په شپه کې شهرت ترلاسه کړ په 1981 کې نازیه حسن د فلم فیئر جایزه وګټله. د غوره ښځینه پلې بیک سندرغاړې جایزه. نازیه حسن او د هغې ورور زوهیب حسن خپل پنځم البوم کیمرې ثبت کړ. د البوم له خپرېدو مخکې، هغه او زوهیب اعلان وکړ چې دا به د دوی وروستی البوم وي. دا البوم په 1992 کې خپور شو. دا د دوی د پخوانیو البمونو په څیر بریالی نه و او یوازې اوسط ځواب یې ترلاسه کړ. د البوم له خپریدو وروسته، هغې د خپل شخصي ژوند تمرکز کولو لپاره خپل سندرغاړی پریښود. بدو د "مډ ان انډیا" سندره جوړه کړې وه او غوښتل یې چې نازیه یې سندرې ووایي، خو متقاعد شوې نازیه حسن د سندرې له ویلو انکار وکړ بیا دا سندره الیشا چینای ته وړاندې شوه.
لورا بوش
لومړنی ژوند او مسلک
پلار یې د کورونو جوړونکی او وروسته د املاکو بریالی پراختیا ورکوونکی و، په داسې حال کې چې مور یې د پلار په سوداګرۍ کې د حسابدارې په توګه کار کوه. والدینو یې په پیل کې هغه زده کړو ته وهڅوله چې بیا له مطالعې سره د هغې د مینې لامل وګرځېده. هغې وویل: ما په خپل کور کې له مور څخه زده کړل چې [مطالعه څومره مهمه ده]. هغه مهال چې زه ماشومه وم مور به مې راته کیسې ویلې. له هغه مهاله ما له کتاب ویلو او کتابتون ته له تللو سره مینه پیدا کړه. په اوړي کې زما خوښېده چې له غرمې وروسته وخت په کتابتون کې په مطالعه تیر کړم. زما د Little House on the Prairie او Little Women کتابونه ډېر خوښېدل همدارنګه مې ډېر نور... مطالعه تاسو ته د خپل ژوند په اوږدو کې خوشحالي دربخښي. بوش همدارنګه د خپل دویم ټولګي ښوونکې شارلین ګناګی ستايي چې دې ته یې د ښونې او روزنې سره د لیوالتیا الهام وربخښلی.
رامايڼ
بهرنۍ اړیکې
وېشنيزه:د هند تاريخ وېشنيزه:هندوييزم
تولسيداس
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;font-weight:bold;font-family:Bahij Nazanin; background:none;" {| border="0" cellpadding="2" cellspacing="2" style="float; margin:.7em" align="left" تلسیداس د رامايڼ لیکوال و. هغه د بنداپور ولسوالۍ په راجاپور ښار کې زېږېدلی د یوه غریب برهمن زوی و. د هغه ژوند په آزادۍ کې تېر شو. یو زوړ ګرو نارسنګ داس دا استعداد ولید او تلسیداس یې تر خپل څار لاندې ونیو. د لنډې مودې په اوږدو کې تولسيداس د پوهې او کمالاتو خاوند شو، ټول ژوند يې په تقوا او حقيقت کې تېر کړ. ترټولو غوره تخلیق او د ژوند ستره لاسته راوړنه يې رام چرن ماناس (راماینا) ده. که څه هم راماینا د 30مخزېږديز څخه ډېر وخت دمخه د والمیکي له خوا ليکل شوې وه، تلسیداس د رامچندراجي ژوند په بې ساري ډول ثبت کړ. تلسيداس د اکبر اعظم او جهانګير دورو ترمنځ ژوند کاوه. راجا مان سینګ او عبدالرحیم خانخانان دواړه د هغه له پلویانو څخه وو. د رامايڼ سربېره، د هغه په کارونو کې د رام ګیتاولي، کوتاوالي ، ستسای او د دوهوالي په نوم د شعرونو ټولګه شامله ده. د تلسيداس ژبه هم د پخوانۍ اردو ځانګړتياوې څرګندوي.
رمل
په طواف کې اوه طوافونه دي، په لومړيو دريو طوافونو کې په زړورتيا سره سينه پورته کول سنت دي، په پاتې څلورو طوافونو کې په اعتدال سره قدم وهل سنت دي. علامه ابن کثير په دې وجه ليکي
د جنین د سقط کولو قانون
همدارنګه د روغتیا نړیوال سازمان د راپور له مخې، اوس مهال د امېندوارۍ ضد درملو ته په پراخ ډول لاسرسي د جنین د سقط کولو کچه راټیټه کړې. د نړۍ نږدې ټولو ښځو له دریو څخه دوه یې په داسې سیمو کې اوسېږي په کومو کې چې د ټولنیز، اقتصادي او شخصي لاملونو له مخې، د غوښتنې په صورت کې د جنین سقط کولو ته اجازه ورکول کېږي.
تاریخچه
په شلمه پېړۍ کې، ډېری لوېدیځو هېوادونو د جنین د سقط کولو او یا هم پر هغو د محدودیت لګولو په برخه کې د قوانینو په جوړولو پیل وکړ. د جنین د سقط کولو مخالف خوځښتونه چې ورته ژوندون پلوي خوځښتونه هم ویل کېدل د جنین د سقط کولو د یو شمېر مخالفو ډلو او هغو طبي متخصصینو له خوا رهبري کېدل، کومو چې د غیر مسلکي کسانو له خوا د جنین د سقط کولو د عمل له ترسره کولو اندېښنه لرله، خو له دې سره دا ښکاره وه چې په غیر قانوني بڼه سقط کول په لویه کچه ترسره کېدل، ان په هغه حالت کې هم چې د جنین سقط له سختو محدودیتونو سره مخ وو. له همدې امله چې هغو ښځو او طبي کارکوونکو ته د سزا ورکولو لپاره د کافي شواهدو لاسته راوړل ستونزمن کار وو، نو قاضیانو او منصفه پلاوي به هم تر ډېره له محکوم کولو لاس اخیست. د بېلګې په توګه: د انتخاب کولو پلوی کانادایي وګړی، هنری مورګنتالر چې هېڅکله د منصفه پلاوي له خوا محکوم نه شو. هغه په ۱۹۷۳ ز کال کې د محکمې له خوا له تورونو پاک اعلان شو، هغه برائت چې د کیوبک په ایستناف محکمه کې د پنځه قاضیانو له خوا په ۱۹۷۴ ز کال کې رد شو. نوموړی بند ته لاړ، اعتراض یې وکړ او بېرته خوشی شو. په ټولیز ډول هغه ۱۰ میاشتې خدمت وکړ او په انفرادي بند کې د زړه حمله ورباندې راغله. یو شمېر نور هم په خصوصي حریم د تیري او په غیر قانوني ډول په نامناسب روغتیايي چاپېریال کې د جنین د سقط  له امله د ناوړه روغتیايي عوارضو په رامینځته کېدو غصه وو. له همدې امله ډېری سیاسي خوځښتونه د جنین د سقط او د هغو اړوند شته قوانینو د ازادولو په اړه سره همغږي شول.